{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatnim stručnim znanjima, vještinama i kompetencijama socijalnog radnika, psihologa i socijalnog pedagoga zaposlenog u centru za posebno skrbništvo"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska komora edukacijskih rehabilitatora","PRAVILNIK O EDUKACIJAMA, STRUČNIM ZNANJIMA I VJEŠTINAMA POTREBNIM ZA KOMUNIKACIJU S DJETETOM I ODRASLOM OSOBOM PRAVNIKA S POLOŽENIM PRAVOSUDNIM ISPITOM TE DODATNIM STRUČNIM ZNANJIMA, VJEŠTINAMA I KOMPETENCIJAMA SOCIJALNOG RADNIKA, PSIHOLOGA I SOCIJALNOG PEDAGOGA ZAPOSLENOG U CENTRU ZA POSEBNO SKRBNIŠTVO,\nČlanak 2.","U Zakonu o Centru za posebno skrbništvo NN 47/2020 ne spominju se osobe s invaliditeom već se kao \n   II. DJELATNOST CENTRA navodi :\nJavne ovlasti i financiranje\nČlanak 3.\n(1) Na temelju javnih ovlasti, putem imenovanog posebnog skrbnika, Centar:\n1. zastupa djecu pred sudovima i drugim tijelima u skladu sa zakonom kojim se uređuju obiteljski odnosi i\n2. zastupa odrasle osobe pred sudovima i drugim tijelima u skladu sa zakonom kojim se uređuju obiteljski odnosi.\n\n\n2. U prijedlogu ovog Pravilnika najprije su kao ciljana populacija navedene osobe s invaliditetom\n(2) Poseban skrbnik iz stavka 1. ovoga članka mora imati stručna znanja i vještine potrebne za komunikaciju s djetetom i odraslom osobom stečene edukacijama ili programima u trajanju od minimalno 15 sati: \n...\n2. ciljana znanja i vještine komunikacije s osobama nesklonim suradnji, osobama s invaliditetom i vještine timske komunikacije.\"\nte  zatim i djeca s poteškoćama u razvoju: \nČlanak 3. \n  \n(1) Socijalni radnik, psiholog i socijalni pedagog koji obavlja stručne poslove u Centru mora imati dodatna stručna znanja, vještine i kompetencije potrebne za komunikaciju i pribavljanje mišljenja djeteta i odrasle osobe stečena edukacijama ili programima u trajanju od minimalno 30 sati: \n1. specifične i napredne kompetencije u području komunikacije s djecom u situacijama visokokonfliktnog i razdvojenog roditeljstva, komunikacije s djecom koja pokazuju znakove otuđenja, djecom s problemima u ponašanju i djecom s poteškoćama u razvoju i \n2. specifične i napredne kompetencije u području primjene konvencijskih načela u zaštiti prava i interesa djece i osoba s invaliditetom. \n\n Djeca s teškoćama u razvoju i osobe s invaliditetom - ciljana su populacija za rad s kojom su nadležni stručnjaci iz regulirane profesije edukacijskih rehabilitatora.\n  \nZAKON O EDUKACIJSKO-REHABILITACIJSKOJ DJELATNOSTI\n\nI. OPĆE ODREDBE\nČlanak 1.\nOvim se Zakonom uređuje sadržaj i način djelovanja, standard obrazovanja, uvjeti za obavljanje edukacijsko-rehabilitacijske djelatnosti, ..\nČlanak 2.\nEdukacijsko-rehabilitacijsku djelatnost čine pojedinačno ili skupno usmjereni edukacijsko-rehabilitacijski postupci te mjere utemeljene na načelima i spoznajama edukacijsko-rehabilitacijskih znanosti i prakse koja obuhvaća:\n– promicanje prava djece s teškoćama u razvoju i njihovih roditelja, kao i osoba s invaliditetom u zajednici – javni rad usmjeren na upoznavanje i senzibilizaciju javnosti za podizanje razine svijesti o pravima osoba s invaliditetom te primjenu načela izjednačavanja mogućnosti na sljedećim područjima djelovanja:\na) promicanje važnosti obiteljskog života,\nb) naglašavanje preduvjeta za neovisno življenje u zajednici,\n...edukacijsko-rehabilitacijske individualne i/ili grupne postupke i programe: strukturirani programi s vizualnom podrškom, sustavi augmentativne i alternativne komunikacije, uključujući znakovni i slikovni jezik i Braillovo pismo\n\nS obzirom da se u Zakonu o Centru za posebno skrbništvo nigdje ne spominje populacija djece s (po) teškoćama u razvoju niti osobe s invaliditetom te se kao stručni radnici navode :\n\"Stručni radnici\nČlanak 18.\n(1) Stručne poslove u Centru obavljaju pravnik s položenim pravosudnim ispitom te socijalni radnik, psiholog i socijalni pedagog s položenim stručnim ispitom.\" ;\n\nrazvidno je da je potrebno ili načiniti izmjene i dopune spomenutog Zakona o Centru za posebno skrbništvo te kao stručne radnike uvrstiti edukacijske rehabilitatore jer jedini imaju kompetencije za rad i komunikaciju s djecom s teškoćama u razvoju i osobama s invaliditetom ili u prijedlogu Pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatna stručna znanja, vještine i kompetencije socijalnog radnika, psihologa i socijalnog pedagoga zaposlenog u Centru za posebno skrbništvo  - izostaviti populaciju djece s poteškoćama u razvoju i osobe s invaliditetom  te njihovu problematiku posebnog skrbništva rješavati osnivanjem posebnog centra i sukladno tome predložiti Zakon o takvom centru.\n\nNedopustivo je da se prava djece s teškoćama u razvoju  i osoba s invaliditetom sustavno omalovažavaju te se \"podrazumijeva\" da su njihove autentične i složene potrebe takve naravi da ih se može \"kompenzirati dodavanjem stručnih znanja \" stručnjacima koji su obrazovani za rad s drugim populacijama / ciljanim korisnicima.\n\nJasno je također da se ovakvim prijedlogom pravilnika krše odredbe Zakona o edukacijsko-rehabilitacijskoj djelatnosti\nNN 124/11, 16/19 - te će nadležna komora za reguliranu profesiju edukacijskog rehabilitatora poduzeti mjere za zaštitu\ndostojanstva i prava populacije koja joj je u fokusu djelatnosti kao i svojih članova.","Nije prihvaćen","Navedeni komentar nije predmet savjetovanje o Prijedlogu pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatnim stručnim znanjima, vještinama i kompetencijama socijalnog radnika, psihologa i socijalnog pedagoga zaposlenog u centru za posebno skrbništvo. Naime, odredbama članka 36. stavka 1. i 2. Zakona o sustavu državne uprave (“Narodne novine”, br. 66/19.), propisano je: „(1) Provedbeni propisi su pravilnici i naputci. (2) Pravilnikom se detaljnije razrađuju pojedine odredbe zakona radi njihove primjene.“. Odredbom članka 18. stavka 1. Zakona o Centru za posebno skrbništvo (“Narodne novine”, br. 47/20.), propisano je: „(1) Stručne poslove u Centru obavljaju pravnik s položenim pravosudnim ispitom te socijalni radnik, psiholog i socijalni pedagog s položenim stručnim ispitom.“. Slijedom navedenog, navedeni Pravilnik o kojem je provedeno savjetovanje kao provedbeni propis  koji se donosi na temelju odredbi Zakona o Centru za posebno skrbništvo, ne može propisivati ništa što bi bilo u suprotnosti s odredbama istoga Zakona."]